書室揭劉元城陳了齋像以自厲
作者：高斯得
朝代：宋

paragraphs: 我昔天台游，偶得陳公像。
以公謫是邦，祠堂懸真相。
尋執憲于衡，復得劉元城。
以公子孫寓，家傳遺寫真。
揭之書室內，朝夕得晤對。
焉能爲之役，妄意他年配。
劉公色貞堅，疾惇固宜然。
陳公甚和易，排京乃敢言。
惇京爲腐草，二公長不老。
汝其擇于斯，庶以傳不朽。